钦定古今图书集成/明伦汇编/闺媛典/第094卷 > 高荆娲
## 钦定古今图书集成/明伦汇编/闺媛典/第094卷 > 高荆娲

按《明外史列女传》：“荆娲，陕西淳化人，姓高氏，其兄诸
生起凤，崇祯五年，流贼掠继母及荆娲去，起凤驰赴
贼营请赎。贼索一二马，起凤倾其赀，求得一马予之，
贼止还其母。起凤与妹诀曰：‘我去，汝即死’。贼遂不听
去，令劝妹从之，且欲留为书记。起凤大骂不从，被杀。
遂百计诱胁，荆娲义不受辱，大骂求死。贼悦其色，犹”
不忍杀，割发裂衣以恐之。娲益骂不已，贼乃杀之，时
年甫十六。巡按吴甡上其事，兄妹俱旌表。